《月底修箫谱 春夜乘月登仓山》
清代·袁绶

渡溪桥，攀石蹬，寻月上岩顶。万竹玲珑，摇碎冰轮影。

凭栏不尽低回，一亭如笠，算今夜、更筹须闰。

斗香茗。轻烟吹处成丝，风细袅三径。回首红楼，隐隐一灯靓。

琼箫谱出新愁，梅花落遍，却半臂、嫩寒初劲。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。